钦定古今图书集成/明伦汇编/氏族典/第345卷 > 周该
## 钦定古今图书集成/明伦汇编/氏族典/第345卷 > 周该

按《晋书周该传》：“该，天门人也。性果烈，以义勇称。叔父
级为宜都内史，闻谯王承立义，湘州甘卓又不同王
敦之举，而书檄不至。级谓该申款于谯王，该欣然奉
命，潜至湘州，与承相见，口陈至诚。会王敦遣其将魏
乂围承甚急，该间出反命，为乂所执。考之至死，竟不
言其故。级由是获免王敦之难。”